டி.கே.சண்முகத்துடனான சந்திப்புகளும் இப்படித்தான். பாலமுரளி கிருஷ்ணாவின் இசை வகுப்புகளில் நடுவில் சென்று நான் அமர்ந்து இசை கற்றுக்கொள்ளும் வாய்ப்புகளும் எனக்கு இருந்தன. கே.பி. சுந்தராம்பாளின் வீடு எங்கள் வீட்டுக்குப் பின்புறம்தான். தொட்டடுத்த வீடு. தாவிக்குதித்துப் போய்விடலாம். இப்போதும் அவருடைய மகன் கணபதி சுப்பிரமணியம் அங்கு இருக்கிறார். இப்படி பெரும் வாய்ப்புகள் இருந்தும் நான் அறிந்தோ அறியாமலோ அவற்றை பயன்படுத்திக் கொள்ளவில்லை. இப்படிப்பட்ட பெரியவர்களை எல்லாம் எனக்குத் தெரியும் என்கிற பெருமையால் நான் இதைச் சொல்லவில்லை. அப்பேற்பட்டவர்கள் முன் நான் பணிவானவன் என்கிற உணர்வில் சொல்கிறேன். அப்படித்தான் எனக்கு எம்.எஸ். ராஜேஸ்வரியும்.”